# Birger Kaipiainen

### Wikipedia

Birger Kaipiainen (1915 – 1988) oli suomalainen muotoilija ja keraamikko. Häntä on kuvattu fantasiaan mieltyneeksi romantikoksi.

Kaipiainen opiskeli Taideteollisuuskoulussa Arttu Brummerin oppilaana. Hän pääsi 1937 Arabian taiteilijaksi ja oli siinä tehtävässä lähes koko ikänsä. Nuorena sairastamansa polion vuoksi hän ei voinut käyttää dreijaa, ja sairauden sanotaan muutenkin herkistäneen hänen tyyliään. [1]

Funktionalismin aikakaudella Kaipiainen oli kauneudenkaipuussaan väärässä ajassa. Hänen töitään leimasivat nostalgia, kaipuu kauniiseen maailmaan.

1954 Kaipainen siirtyi neljäksi vuodeksi Ruotsiin Rörstrandin taiteilijaksi.[1] Aika vapautti hänen luovuuttaan, mikä tuli ilmi dramaattisina väreinä ja surrealistisina aiheina. Rörstrandin aikana hän nousi kansainvälisesti tunnetuksi, ja hänellä oli näyttely New Yorkissa 1955. Montrealin maailmannäyttelyyn 1967 rakennettu Orvokkimeri sijoitettiin ensin Tampereen yliopiston tiloihin, mutta se sai lopullisen sijoituspaikkansa Tampereen kaupunginvaltuuston istuntosalista. Orvokit olivat jo sitä ennen näkyneet Kaipaisen suunnittelemassa tapetissa ja myöhemmin Arabian Paratiisi-astiastossa.

Kaipiaisen töille tyypillisiä ovat tyylitellyt luontoaiheet, etenkin Kuovi ja Orvokki. Hänen tunnetuimpia tuotteitaan lienevät Arabian toteuttama Paratiisi-astiasto, suuri keramiikkahelmistä koottu reliefi Kuovit sateessa, Orvokki-keramiikkalaatta sekä tapettisarja Suomen tapettitalolle. Kaipiainen suunnitteli myös Arabialle seinävateja ja laattoja, muun muassa vuosilautasia. Kaipiainen oli Marimekon Armi Ratian ystävä ja aikalainen. Hänet palkittiin vuonna 1963 Pro Finlandia -mitalilla.

## [muokkaa] Palkintoja ja tunnustuksia

- Grand Prix Milanossa 1951
- Pro Finlandia -mitali 1963
- Montrealin maailmannäytelyn Grand Prix 1967
- Professorin arvonimi 1977
- Prinssi Eugen -mitali 1982

Helsingin Arabianrannassa on ollut vuodesta 1998 asti Birger Kaipiaisen katu.[1]

## [muokkaa] Lähteet

1. ↑ 1,0 1,1 1,2 Antti Manninen: Birger Kaipiainen oli romanttinen keramiikkataiteilija. Helsingin Sanomat 29.10.2006

## [muokkaa] Aiheesta muualla

- Näyttelytiedote pdf
- Artikkeli ja kuvia teoksista

Haettu osoitteesta http://fi.wikipedia.org../../../b/i/r/Birger_Kaipiainen_5486.html

Luokat: Suomalaiset muotoilijat | Suomalaiset taiteilijat | Pro Finlandia -palkitut

##### Views

- Artikkeli
- Keskustelu
- Nykyinen versio

##### Etsi